Z A P I S N I K
sa 32. sjednice Općinskog vijeća

Općine Podravske Sesvete, održane dana 
28. prosinca 2020. godine

u prostorijama Općine, Ivana Mažuranića 1
         Sjednica je sazvana putem saziva KLASA: 021-05/20-01/07, URBROJ: 2137/24-20-2 od 23. prosinca  2020. godine.
         Sjednica se održava uz poštivanje svih epidemioloških mjera i preporuka propisanih u svrhu sprječavanja prijenosa bolesti COVID -19 (popis sudionika sjednice, mjerenje temperature, dezinfekcija ruku, propisani razmak, nošenje maski)
         Sjednicu je otvorio predsjednik Općinskog vijeća Vlado Halusek u 19.35 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:                                         

a) članovi Općinskog vijeća:

1. Marko Derežić                                                                1. Tomislav Kovačić
2. Vlado Halusek  
3. Silvana Kolar                                                         
4. Zlatko Miloš 

5. Dražen Nađ
6. Branko Rođak
7. Renata Štefec 
8. Vladimir Tudić 

9. Ivan Šerbeđija
10. Darko Štefanić

b) ostali nazočni:

1. Krunoslav Bratanović, općinski načelnik 

2. Mladen Sitek, zamjenik općinskog načelnika
3. Boris Poljanac, pročelnik Jedinstvenog upravnog odjela

4. Jasminka Miloš, računovodstveni referent, zapisničar

            Nakon prozivke zamjenik predsjednika konstatira da je sjednici nazočno 10  članova Općinskog vijeća od ukupno 11 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 31. sjednice Općinskog vijeća Općine Podravske Sesvete

             Općinski načelnik traži da se na kraju Točke 2. nakon usvajanja Proračuna napiše rečenica koju je izgovorio zamjenik predsjednika vijeća: „Ni tvoji te ne podržavaju“.
             S obzirom da više nije bilo rasprave predsjednik konstatira da je s navedenom dopunom  Zapisnik sa 31. sjednice Općinskog vijeća jednoglasno prihvaćen.
                                                  AKTUALNI SAT     
    S obzirom da nije bilo pitanja niti rasprave Aktualni sat je završen u 19.40 sati.
      Nakon provedenog glasovanja za Dnevni red predsjednik konstatira da je jednoglasno s 10 glasova „ZA“ usvojen prijedlog Dnevnog reda, te on glasi:
                                                 D N E V N I   R E D:     

1. Program javnih potreba u kulturi na području Općine Podravske Sesvete u 2021. godini,
2. Program građenja komunalne infrastrukture na području Općine Podravske Sesvete u 2021. godini,

3. Izmjene i dopune Proračuna Općine Podravske Sesvete za 2020. i projekcija za 2021. i 2022. godinu 
4. Program o izmjenama Programa građenja komunalne infrastrukture na području Općine Podravske Sesvete u 2020. godini

5. Program o izmjenama Programa održavanja komunalne infrastrukture na području Općine Podravske Sesvete u 2020. godini
6. Program o izmjenama Programa u predškolskom odgoju na području Općine Podravske Sesvete u 2020. godini 

7. Razno
Točka 1.
Program javnih potreba u kulturi na području Općine Podravske Sesvete u 2021. godini ***************************************************************************
         Predsjednik vijeća otvara raspravu.
         Pročelnik obrazlaže da je za ovaj Program na prethodnoj sjednici bila provedena rasprava, da su usvojeni amandmani na njega, ali se nije glasovalo za donošenje  Programa u cjelini, tako da je potrebno samo glasovati za njegovo donošenje.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 7 glasova „ZA“ i 3 glasa „SUZDRŽANI“ donijet Program javnih potreba u kulturi na području Općine Podravske Sesvete u 2021. , koji je ujedno i sastavni dio izvornika ovog Zapisnika.
                                                                    Točka 2.

Program građenja komunalne infrastrukture na području Općine Podravske Sesvete u 2021. godini *******************************************************************

       Predsjednik vijeća otvara raspravu.

       Pročelnik obrazlaže da je također za ovaj Program na prethodnoj sjednici bila provedena rasprava, da su usvojeni amandmani na njega, ali se nije glasovalo za donošenje  Programa u cjelini, tako da je potrebno samo glasovati za njegovo donošenje.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da je sa 7 glasova „ZA“ i 3 glasa „SUZDRŽANI“ donijet Program građenja komunalne infrastrukture  na području Općine Podravske Sesvete u 2021. , koji je ujedno i sastavni dio izvornika ovog Zapisnika.
                                                                     Točka 3.
Izmjene i dopune Proračuna Općine Podravske Sesvete za 2020. i 
za 2021. i 2022. godinu **************************************************************************
         Predsjednik vijeća otvara raspravu.
         Vijećnik Dražen Nađ pita zašto su montažne tribine  u proračunu za 2020. i za 2021. godinu.

          Zamjenik načelnika odgovara da je projekat u tijeku, a ne zna se još koliko će biti realizirano do kraja ove godine tako da se preklapa u obje godine.
       S obzirom da više nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 6 glasova „SUZDRŽANI“  nisu donijete Izmjene i dopune Proračuna Općine Podravske Sesvete za 2020. i projekcija za 2021. i 2022. godinu.
                                                               Točka 4.
   Program o izmjenama Programa građenja komunalne infrastrukture na području Općine Podravske Sesvete u 2020. godini
**************************************************************************
         Predsjednik vijeća otvara raspravu.
         S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 6 glasova „SUZDRŽANI“  nije donijet  Program o izmjenama Programa građenja komunalne infrastrukture na području Općine Podravske Sesvete u 2020. godini.
                                                                   Točka 5.

Program o izmjenama Programa održavanja komunalne infrastrukture na području Općine Podravske Sesvete u 2020. godini
**************************************************************************
         Predsjednik vijeća otvara raspravu.

         S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 6 glasova „SUZDRŽANI“  nije donijet  Program o izmjenama Programa održavanja komunalne infrastrukture na području Općine Podravske Sesvete u 2020. godini.
Točka 6.

Program o izmjenama Programa u predškolskom odgoju na području Općine Podravske Sesvete u 2020. godini **************************************************************************
         Predsjednik vijeća otvara raspravu.
         S obzirom da nije bilo rasprave predsjednik vijeća provodi glasovanje, te nakon glasovanja konstatira da sa 4 glasa „ZA“ i 6 glasova „SUZDRŽANI“  nije donijet  Program o izmjenama Programa u predškolskom odgoju na području Općine Podravske Sesvete u 2020. godini.
                                                                   Točka 7.

                                                         Razno
**************************************************************************
       Predsjednik vijeća otvara raspravu i ponavlja zamolbu za pomoć Mariji Sabol, te prilaže ponudu od LES Pitomača za opremu i materijal u iznosu od 6.085,08 kuna, te daje na glasovanje zaključak da se dodjeli materijalna pomoć prema dostavljenoj ponudi, što je sa 9 glasova „ZA“ i 1 glasom „SUZDRŽANI“ i usvojeno.
       Predsjednik vijeća čita zamolbu mještanina Zlatka Franjića u kojoj on navodi svoju tešku životnu situaciju kao samohranog oca dvoje malodobne djece. Pomoć mu je potrebna za podmirenje režija koje je zapostavio jer su mu na prvom mjestu životne i školske potrebe njegove djece. Traži novčanu pomoć u iznosu od 5.000,00 kuna.

      Zamjenik načelnika traži od članova vijeća da se svi uključe u raspravu oko ove zamolbe i izraze svoje stajalište.

      Vijećnici Silvana Kolar, Dražen Nađ, Renata Štefec i Vlado Halusek podržavaju ovu zamolbu. Izražena su stajališta da se ubuduće trebaju odrediti kriteriji za dodjelu pomoći.
      Vijećnik Dražen Nađ daje napomenu da se i za neke druge stvari trebalo poimence pitati vijeće, dati mogućnost rasprave, na što mu zamjenik načelnika odgovara da je vijeće četiri godine imalo prilike za raspravu oko projekata ali da su bili protiv bez drugih obrazloženja.

      Nakon konstatacije predsjednika vijeća to nije predmet rasprave daje na glasovanje zamolbu Zlatka Franjića koja je je jednoglasno sa 10 glasova „ZA“ prihvaćena.
      Predsjednik vijeća čita zamolbu ispred Područne škole Podravske Sesvete za sportske rekvizite i opremu, a nakon kraće rasprave zaključeno je da je predmetna oprema već planirana u Proračunu za 2021. godinu kao i programom javnih potreba u školstvu.

       Zamjenik općinskog načelnika uručuje članovima Općinskog vijeća prigodne božićne i novogodišnje poklone.

         S obzirom da više nije bilo pitanja niti rasprave predsjednik Općinskog vijeća čestita Novu godinu završava sjednicu u 20.10 sati.
Zapisničar:                                                                                       Predsjednik:
Jasminka Miloš                                                                        dr.sc.Vlado Halusek, prof.

